Сёлетні год, здаецца, будзе экстрэмальным для кормавытворчасці. А таму Раіса Зянькова рэкамендавала сеяць на незанятых землях рэдзьку маслічную. Яна яшчэ можа даць выдатны ўраджай, а значыць дазволіць умацаваць кармавую базу. Шырэй, па яе меркаванню, трэба сеяць райграс, які багаты на цукар, бабовыя травы ў сумесі са злакавымі. Удзельнікі семінара пачулі ад яе і рэкамендацыі па закладцы шматкампанентных паш, выкарыстанні такіх рэдкіх на сенненскай зямлі траў, як люцэрна, галега, пайза, сарго. Апошняя культура прапісалася на былых угоддзях саўгаса імя Гараўца, якія з сёлетняга года апрацоўваюцца Віцебскім мясакамбінатам.